Connacht

Konot (ili Konat ili Konaht, engleski: Connaught, irski: Connacht, Connachta, Cúige Chonnacht) je provincija na zapadu Irske koja obuhvata pet okruga: Golvej, Litrim, Mejo, Roskomon i Slajgo. Prostire se na teritoriji od 17.713 km², a prema popisu iz 2006. Konot je imao 503.083 stanovnika. Najveći grad provincije je Golvej sa 72.414 stanovnika. Od ostalih gradova izdvajaju se Slajgo, Kaslbar i Enis. Najveće ostrvo provincije je Akil (engleski: Achill) (ujedno i najveće irsko ostrvo), a najveće jezero je Loh Korib (engleski: Lough Corrib, irski: Loch Coirib). Republika Konot je kratko postojala tokom 1798. Reference